Telarchė
Telarchė (sen. gr. θηλή = thēlē – 'spenelis' + sen. gr. ἀρχή = arkhē – 'pradžia') – krūtų augimo pradžia, dažniausiai sutampanti su mergaitės lytinio brendimo pradžia. Pirmiausia ima augti plotas aplink krūtų spenelius. Krūtys gali pradėti augti abidvi kartu, bet gali ir atskirai (tai norma). Telarchė dažniausiai yra pirmasis prasidedančios lytinės brandos požymis. (Kitas svarbus įvykis – menarchė). Ją sąlygoja padidėjęs estradiolio kiekis. Vidutiniškai mergaičių krūtys ima formuotis apie 10 gyvenimo metus.